text: হান্স-ডিটার "হান্সি" ফ্লিক (; জন্ম: ২৪ ফেব্রুয়ারি ১৯৬৫) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি বর্তমানে জার্মান পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখে ম্যানেজারের দায়িত্ব পালন করছেন। তিনি তার খেলোয়াড়ি জীবনের অধিকাংশ সময় বায়ার্ন মিউনিখের হয়ে একজন মধ্যমাঠের খেলোয়াড় হিসেবে খেলেছেন।
  
  ১৯৭১–৭২ মৌসুমে, জার্মান ফুটবল ক্লাব মুকেনলকের যুব পর্যায়ের হয়ে খেলার মাধ্যমে ফ্লিক ফুটবল জগতে প্রবেশ করেন এবং পরবর্তীতে নেকারগেমুন্ড এবং জান্টহাউজেনের হয়ে খেলার মাধ্যমে ফুটবল খেলায় বিকশিত হয়েছেন। ১৯৮৩–৮৪ মৌসুমে, জান্টহাউজেনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। জান্টহাউজেনের হয়ে ২ মৌসুম খেলার পর, তিনি বায়ার্ন মিউনিখে যোগদান করেন, যেখানে তিনি ১০৪ ম্যাচে ৫টি গোল করেছেন। বায়ার্ন মিউনিখে হয়ে ৫ মৌসুমে ৬টি শিরোপা জয়লাভ করেছেন। অতঃপর তিনি কলনে যোগদান করেন, যেখানে তিনি ৩ মৌসুমে ৪৪ ম্যাচে ১টি গোল করার পর, ভিক্টোরিয়া বামামেন্টালে যোগদান করেন, যেখানে তিনি ৭ মৌসুম অতিবাহিত করার পর তিনি অবসর গ্রহণ করেছেন।
  
  ১৯৮৩ সালে, ফ্লিক জার্মানি অনূর্ধ্ব-১৮ দলের হয়ে জার্মানির বয়স ভিত্তিক পর্যায়ে অভিষেক করেছিলেন, যেখানে তিনি ২টি ম্যাচে অংশগ্রহণ করেছেন।
  
  ১৯৯৬ সালে, ফ্লিক ভিক্টোরিয়া বামামেন্টালের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। ভিক্টোরিয়া বামামেন্টালে ৪ মৌসুমের জন্য ম্যানেজারের দায়িত্ব পালন করার পর তিনি ১৮৯৯ হফেনহাইমে ম্যানেজার হিসেবে পুনরায় ফিরে আসেন; হফেনহাইমের হয়ে ম্যানেজার হিসেবে ৫ মৌসুম দায়িত্ব পালন করেছেন। পরবর্তীতে তিনি রেড বুল জালৎসবুর্গ, জার্মানি এবং বায়ার্ন মিউনিখের হয়ে সহকারী ম্যানেজারের দায়িত্ব পালন করেছেন। জার্মানির হয়ে দায়িত্ব পালন করাকালীন তিনি ২০১৪ ফিফা বিশ্বকাপের তৃতীয় স্থান অধিকারী পদক জয়লাভ করেছিলেন। ২০১৯ সালের নভেম্বর মাসে, নিকো কোভাচের প্রস্থানের পর তিনি বায়ার্ন মিউনিখের ম্যানেজার হিসেবে নিযুক্ত হন, যেখানে তিনি বায়ার্ন মিউনিখকে ক্লাবের ইতিহাসে দ্বিতীয় মহাদেশীয় ট্রেবল জয়লাভ করতে সহায়তা করেছেন।
  
  ব্যক্তিগতভাবে, ফ্লিক বেশ কিছু পুরস্কার জয়লাভ করেছেন, যার মধ্যে ১টি বর্ষসেরা জার্মান ফুটবল ম্যানেজার পুরস্কার জয় অন্যতম। দলগতভাবে, খেলোয়াড় হিসেবে ফ্লিক সর্বমোট ৬টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন। অন্যদিকে, ম্যানেজার হিসেবে, তিনি ৫টি শিরোপা জয়লাভ করেছেন।
  
  পরিসংখ্যান
  
  ম্যানেজার
  
  তথ্যসূত্র
  
  বহিঃসংযোগ
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬৫-এ জন্ম
  বিষয়শ্রেণী:জার্মান ফুটবলার
  বিষয়শ্রেণী:জার্মান ফুটবল ম্যানেজার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
  বিষয়শ্রেণী:১. ফুটবল ক্লাব কলনের খেলোয়াড়
  বিষয়শ্রেণী:জার্মানির আন্তর্জাতিক যুব ফুটবলার
  বিষয়শ্রেণী:ফুটবল ক্লাব বায়ার্ন মিউনিখের ম্যানেজার
  বিষয়শ্রেণী:বুন্দেসলিগার ম্যানেজার
  বিষয়শ্রেণী:স্পোর্টস ক্লাব জান্ডহাউজেনের খেলোয়াড়
title: হান্স-ডিটার ফ্লিক